CELEX: 32004R1495
Language: sl
Date: 2004-08-23 00:00:00
Title: Uredba Komisije (ES) št. 1495/2004 z dne 23. avgusta 2004 o ukinitvi lova na peščenko za plovila, ki plujejo pod švedsko zastavo

24.8.2004   
            
            
               SL
            
            
               Uradni list Evropske unije
            
            
               L 274/12
            
         
      UREDBA KOMISIJE (ES) št. 1495/2004
   z dne 23. avgusta 2004
   o ukinitvi lova na peščenko za plovila, ki plujejo pod švedsko zastavo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1) in zlasti člena 21(3) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 2287/2003 z dne 19. decembra 2003 o možnosti ribolova in s tem povezanih pogojev za določene staleže rib in skupine staležev rib za leto 2004, ki veljajo v vodah Skupnosti, in za plovila Skupnosti v vodah, za katere veljajo omejitve ulova (2), določa kvote za peščenko za leto 2004.
            
         
               (2)
            
            
               Za zagotovitev izpolnjevanja določb o količinskih omejitvah ulova staleža, za katerega velja kvota, mora Komisija določiti datum, od katerega se šteje, da je ulov plovil pod zastavo države članice izčrpal kvoto, ki je bila na razpolago državam članicam.
            
         
               (3)
            
            
               Po podatkih, sporočenih Komisiji o ulovu peščenke v vodah območij ICES IIa, Skagerraka, Kattegata in Severnega morja, je Švedska od 12. julija 2004 ukinila ribolov za plovila, ki plujejo pod švedsko zastavo ali so registrirana na Švedskem –
            
         SPREJELA NASLEDNJO UREDBO:
   Člen 1
   Ribolov peščenke v vodah območij ICES IIa, Skagerraka, Kattegata in Severnega morja je za plovila, ki plujejo pod švedsko zastavo ali so registrirana na Švedskem, prepovedan. Prav tako je prepovedano skladiščenje v plovilu, pretovarjanje in iztovarjanje staleža, ki so ga ta plovila ulovila po datumu začetka uporabe te uredbe.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. avgusta 2004
      
         
            Za Komisijo
         
         Jörgen HOLMQUIST
         
         
            Generalni direktor za ribolov
         
      
   
   
      (1)  UL L 261, 20.10.1993, str. 1. Uredba, nazadnje spremenjena z Uredbo (ES) št. 1954/2003 (UL L 289, 7.11.2003, str. 1).
   
      (2)  UL L 344, 31.12.2003, str. 1.